CELEX: 62017TN0570
Language: et
Date: 2017-08-17 00:00:00
Title: Kohtuasi T-570/17: 17. augustil 2017 esitatud hagi – Algebris (UK) jt versus komisjon

20.11.2017   
            
            
               ET
            
            
               Euroopa Liidu Teataja
            
            
               C 392/32
            
         17. augustil 2017 esitatud hagi – Algebris (UK) jt versus komisjon
   (Kohtuasi T-570/17)
   (2017/C 392/42)
   Kohtumenetluse keel: inglise
   
      Pooled
   
   
      Hagejad: Algebris (UK) Ltd (London, Ühendkuningriik), Anchorage Capital Group LLC (New York, New York, Ühendriigid), Ronit Capital LLP (London, Ühendkuningriik) (esindajad: advokaat T. Soames, solicitor R. East, barrister N. Chesaites ja advokaat J. Vandenbussche)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada täielikult komisjoni 7. juuni 2017. aasta otsus (EL) 2017/1246 (1), millega kinnitatakse Banco Popular Español S.A. kriisilahenduse skeem, mis võeti vastu Ühtse Kriisilahendusnõukogu 7. juuni 2017. aasta täitevistungil otsusega SRB/EES/2017/08, või teise võimalusena ainult selle artikkel 1;
            
         
               —
            
            
               mõista hageja kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitavad hagejad kuus väidet.
   
               1.
            
            
               Esimene väide, et Euroopa Komisjon ei täitnud õigesti või üldse mitte oma õiguslikke kohustusi kriisilahenduse skeemiga seotud diskretsioonipädevuse kohta.
            
         
               2.
            
            
               Teine väide, et Euroopa Komisjon ei ole oma vaidlustatud otsuse põhjendamiseks esitanud nõuetekohaseid põhjendusi.
            
         
               3.
            
            
               Komas väide, et Euroopa Komisjon on ELTL artikliga 339, kriisilahenduskorra ja ühtse kriisilahendusfondi määruse (EL) 806/2014 (2) artikli 88 lõikega 1 ning Euroopa Kohtu praktikaga vastuolus tõsiselt rikkunud konfidentsiaalsuse ja ametisaladuse hoidmise põhimõtteid, millega ta rikkus ka hagejate õigust heale haldusele, mis on sätestatud Euroopa Liidu põhiõiguste harta artiklis 41.
            
         
               4.
            
            
               Neljas väide, et Euroopa Komisjon on teinud ilmselge hindamisvea Euroopa Komisjoni poolt määruse nr 806/2014 artiklite 14, 18, 20, 21, 22 ja 24 rakendamisel.
               
                           —
                        
                        
                           hagejad väidavad seoses sellega, et Banco Popular hindamine, mis oli kriisilahendusskeemi alusel võetud kriisilahendusmeetmete aluseks, ei olnud õiglane, mõistlik ega usaldusväärne ning oli vastuolus põhimõttega, et „ühegi võlausaldaja olukord ei tohi olla halvem kui teise oma“, siis see ei kujutanud endast sisuliselt õigeid, usaldusväärseid ja sidusaid tõendeid, millel kriisilahendusskeem põhineb ning sellega ei olnud võimalik vaidlustatud otsust põhistada. Lisaks ja samadel põhjustel oli kriisilahendusskeem (nagu ka see otsus) ilmselgelt ebaproportsionaalne, kuna selle ulatus oli laiem kui nende meetmete oma, mida oli vaja kriisilahenduse eesmärkide tagamiseks.
                        
                     
         
               5.
            
            
               Viies väide, et kriisilahendusskeem rikub Euroopa Liidu üldpõhimõtetes ja põhiõiguste harta artiklis 17 sätestatud hagejate omandiõigust.
            
         
               6.
            
            
               Kuues väide, et Euroopa Komisjon võttis vastu ja rakendas kriisilahendusskeemi, rikkudes hagejate põhiõiguste harta artiklis 41 ja Euroopa Kohtu praktikas sätestatud õigust oma seisukohtade esitamiseks.
            
         
      (1)  Komisjoni 7. juuni 2017. aasta otsus (EL) 2017/1246, millega kinnitatakse Banco Popular Español S.A. kriisilahenduse skeem (teatavaks tehtud numbri C(2017) 4038 all) (ELT 2017 L 178, lk 15).
   
      (2)  Euroopa Parlamendi ja nõukogu 15. juuli 2014. aasta määrus (EL) nr 806/2014, millega kehtestatakse ühtsed eeskirjad ja ühtne menetlus krediidiasutuste ja teatavate investeerimisühingute kriisilahenduseks ühtse kriisilahenduskorra ja ühtse kriisilahendusfondi raames ning millega muudetakse määrust (EL) nr 1093/2010.